બીજો મોટો વિરોધાભાસ એ છે કે પરીક્ષાનું પેપર ૫૦ માર્કનું હોય કે સો માર્કનું બંને પેપર તપાસવાના એકસરખા રૂપિયા જ નિરીક્ષકને આપવામાં આવે છે. એક ખાનગી શાળાના શિક્ષકના જણાવ્યા પ્રમાણે આવા ઓછા માર્કનાં પેપર તપાસવામાં સરકારી શાળાના શિક્ષકો વધુ હોય છે. ધોરણ ૧૨ના સો માર્કના પેપર તપાસવામાં અમને એટલે કે ખાનગી શાળાના શિક્ષકોને ગોઠવી દેવાય છે. અમે સરકારી શાળાના શિક્ષકો કરતાં વધુ મહેનત કરીએ તો પણ વેતનમાં ભેદભાવ રખાય છે. સરકારની આ વાત જમવામાં જગલો અને કૂટવામાં ભગલો જેવી બની રહી છે.